# Anyell

L'anyell, xai o corder és la cria de l'ovella fins a l'edat d'un any.

## Dites populars

* Anyell primerenc treu bona banya.(Mall., Men.)
* Ara ve Nadal, matarem el xai.
* Cabrit d'un mes i anyell de tres.
* Cada ovella en té prou del seu anyell, i cada vaca del seu vedell.
* Carn de corder, no et farà gras, però sosté.
* De corders n'escapa algun; però d'ovelles, cap.
* De mal just ve l'anyell que el dimoni se'n porta la pell.(Bar., Olot)
    (var.) De mal just vingué l'anyell que el diable se n'endugué la pell.
    (var.) Si de mal just bé l'anyell el dimoni s'enduu la pell.
    (var.) Si de mal just ve l'anyell, malbé farà la pell.(Cat.)
    (var.) Si de mala mena ve l'anyell, mal profit li fa la pell.
* El bou a l'estiu i el xai quan el fred és viu.
* El bou li diu al xai: el meu gust no el tindràs mai.
* El qui no té què fer, es busca un corder.
* El xai que veu les flors del març també veu les de Nadal.
* Febrer corrent, el xai naixent.
* L'anyell sagnant, i el porc cremant.
* La carn de xai no deixis mai, que, com ella, sols hi ha la vedella.
* Lo mateix mor l'ovella que el corder.
    (var.) Tant mor el corder com l'ovella.
* Mata més xais el febrer que el carnisser.
* Moren més xais que moltons.
* No pot dir que té bon tast qui no tasta xai a l'ast.
* Noranta-nou xais i un pastor fan cent caps
* No tot corder fa igual llana, ni home té igual paraula.
* Ovella magra, anyell gras.
* Ovella nana i petarrella, a cent anys serà anyella.
* Pagès que tingui corder no és pagès ni és re.
* Pel gener, els xais al femer.
* Per Pasqua, carn de corder i per Nadal, de galliner.
* Per Sant Andreu, el xai ja és corder, i per Nadal, un a cada corral.
* Petita ovella, cada any és anyella.
* Tòtil cantat, xai eixivernat, si té prou herba i no és granat.

## Frases fetes i locucions

* Dòcil (o quiet) com un xai de delme.
          Es diu d'una persona molt quieta.
* Tenir bel de xai i mossec de llop.
          Es diu de la persona que té bones paraules i males accions.

## Vegeu també

* Ovella

## Referències

* 1 2 3 4 5 6 7 8 9 10 Alcover, Antoni M.; Moll, Francesc de B. «anyell». A: Diccionari català-valencià-balear. Barcelona: IEC, 2002.
* 1 2 Amades, 1982, p. 110-203.
* 1 2 3 4 5 6 7 8 9 10 11 Amades, 1932, p. 223-240.
* 1 2 3 4 Cinc mil refranys catalans i frases fetes populars, 1965.
* 1 2 3 4 5 6 7 8 Blanch; Espot, 1999, p. 209.
* ↑ Pamies i Riudor, 2012, p. 130.
* ↑ Amades, 1989, p. 215.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Costumari català : el curs de l'any (en català). Vol. III. Corpus. Primavera.. Estella: Salvat, 1989. ISBN 8434536730.
* Amades, Joan. Vocabulari dels pastors (en català). Barcelona: Imprenta de la Casa de Caritat, 1932.
* Blanch, Xavier; Espot, Laura. Fer l'animal : bestiari popular il·lustrat. Barcelona: La Galera, 1999. ISBN 842465806X.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Pàmies, Víctor. En cap cap cap (en català). Vallromanes: l'autor, 2012 (Enciclopèdia paremiològica del cos humà; 2). ISBN 9788461581108.